Lav et referat af nedenstående tekst:

Tekst:
Selvom danskernes forbrug har ændret sig i takt med stigende inflation og høje energipriser, og vi skruer ned for forbruget, ser det ud til at vi fortsat er vilde med at holde ferie. Ifølge tal fra Danmarks Statistik er bookingerne i danske feriehuse i oktober måned knap 18 procent højere end samme periode i 2019. Hos virksomheden Feriepartner, er antallet af bookinger i efterårsferien 20 procent højere end i 2019, som var et rekordår. Virksomheden er landets største danskejede  feriehusudlejer. - Vores højsæson har været helt forrygende, og alt tyder på, at tendensen fortsætter i efteråret og særligt i uge 42. I øjeblikket er antallet af bookinger i Danmark i efterårsferien næsten 20 procent højere end i 2019, forklarer Flemming Toft Andersen, der er direktør for Feripartner Danmark. Det er særligt sommerhuse på den jyske vestkyst, som er populære i øjeblikket, og det er ikke bare danskerne, der booker. Også vores tyske naboer booker flittigt sommerhuse her i efteråret.

Referat:
Landets største danskejede feriehusudlejer oplever en stor efterspørgsel på at leje sommerhuse i efterårsferien. Faktisk overstiger antallet af bookings rekordåret 2019.